CELEX: 31992R0637
Language: el
Date: 1992-03-12 00:00:00
Title: Κανονισμός (ΕΟΚ) αριθ. 637/92 της Επιτροπής της 12ης Μαρτίου 1992 περί παύσεως της αλιείας καλλαρία από πλοία με σημαία του Ηνωμένου Βασιλείου

Avis juridique important

|

31992R0637

Κανονισμός (ΕΟΚ) αριθ. 637/92 της Επιτροπής της 12ης Μαρτίου 1992 περί παύσεως της αλιείας καλλαρία από πλοία με σημαία του Ηνωμένου Βασιλείου  

Επίσημη Εφημερίδα αριθ. L 069 της 14/03/1992 σ. 0013 - 0013

ΚΑΝΟΝΙΣΜΟΣ (ΕΟΚ) αριθ. 637/92 ΤΗΣ ΕΠΙΤΡΟΠΗΣ  της 12ης Μαρτίου 1992  περί παύσεως της αλιείας καλλαρία από πλοία με σημαία του Ηνωμένου ΒασιλείουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3884/91 του Συμβουλίου της 18ης Δεκεμβρίου 1991 για την κατανομή μεταξύ των κρατών μελών για το 1992 ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που  κείται γύρω από το Jan Mayen (3), προβλέπει ποσοστώσεις για καλλαρία για το 1992-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων καλλαρίας στα ύδατα των διαιρέσεων CIEM Ι και ΙΙ (νορβηγικά ύδατα βορείως των 62o Ν), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο,  έφθασαν τις ποσοστώσεις που είχαν διατεθεί για το 1992- ότι το Ηνωμένο Βασίλειο απαγόρευσε την αλιεία γι' αυτό το απόθεμα από τις 28 Φεβρουαρίου 1992- ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων καλλαρίας στα ύδατα των διαιρέσεων CIEM Ι και ΙΙ (νορβηγικά ύδατα βορείως των 62o Ν), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν  διατεθεί στο Ηνωμένο Βασίλειο για το 1992.  Απαγορεύεται η αλιεία καλλαρίας στα ύδατα των διαιρέσεων CIEM Ι και ΙΙ (νορβηγικά ύδατα βορείως των 62o Ν), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση καλλαρίας που έχει αλιευθεί στις διαιρέσεις αυτές  από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Φεβρουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαρτίου 1992. Για την Επιτροπή  Filippo M. PANDOLFI  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 367 της 31. 12. 1991, σ. 46.